สถานีรถไฟราชบุรี

สถานีรถไฟราชบุรี  ตั้งอยู่ถนนคฑาธร  ตำบลหน้าเมือง อำเภอเมืองราชบุรี จังหวัดราชบุรี เป็นสถานีรถไฟชั้น 1 ของทางรถไฟสายใต้ เปิดใช้งานครั้งแรกเมื่อวันที่ 1 เมษายน พ.ศ. 2446 พร้อมกับการเปิดใช้งานทางรถไฟสายใต้ ช่วงบางกอกน้อย– โดยพระบาทสมเด็จพระจุลจอมเกล้าเจ้าอยู่หัวเสร็จประกอบพระราชพิธีเปิดอย่างเป็นทางการเมื่อวันที่ 19 มิถุนายน ปีเดียวกัน สถานีราชบุรีอยู่ในเขตรับผิดชอบของแขวงบำรุงทางเพชรบุรี กองบำรุงทางเขตหัวหิน ส่วนการบริหารจัดการและบุคลากร อยู่ในสังกัดงานเดินรถแขวงธนบุรี กองจัดการเดินรถ เขต 4 และการควบคุมการเดินรถ อยู่ในเขตรับผิดชอบของงานควบคุมการเดินรถแขวงกรุงเทพ และงานควบคุมการเดินรถแขวงหัวหิน

ที่ตั้งของสถานีราชบุรี ตั้งอยู่ห่างจากริมแม่น้ำแม่กลองมาทางทิศใต้ประมาณ 1 กิโลเมตร เนื่องจากริมแม่น้ำแม่กลองเป็นที่ลุ่ม ไม่เหมาะแก่การสร้างสถานี จึงต้องขยับที่ตั้งไกลออกมา และตัดถนนจากเชิงสะพานจุฬาลงกรณ์ (ซึ่งเป็นสะพานรถไฟที่สร้างขึ้นเพื่อข้ามแม่น้ำแม่กลอง) มายังสถานี เพื่อให้ประชาชนเดินทางสะดวกขึ้น ส่วนบริเวณเชิงสะพานจุฬาลงกรณ์ ได้มีการจัดตั้งป้ายหยุดรถไฟสะพานจุฬาลงกรณ์แทน ในอดีตสถานีราชบุรีเป็นจุดเติมน้ำและฟืนสำหรับรถไฟสายใต้ และเป็นสถานีปลายทางของรถไฟสายใต้บางขบวน จึงเคยมีถังน้ำ งวงเติมน้ำ และวงเวียนกลับรถจักร แต่ในปัจจุบัน โครงสร้างพื้นฐานเหล่านี้ได้ถูกรื้อถอนจากการก่อสร้างรถไฟทางคู่

สถานีราชบุรี มีของกินขึ้นชื่อคือ ก๋วยเตี๋ยวแห้งรถไฟราชบุรี เป็นก๋วยเตี๋ยวเส้นเล็กแห้งลูกชิ้นปลา ที่มีการจัดจำหน่ายในรูปแบบกล่องโฟม

ตารางเวลาการเดินรถ

 เที่ยวไป 

 เที่ยวกลับ 

 อ้างอิง 

 แหล่งข้อมูลอื่น 
 http://www.railway.co.th/ticket/south.asp 
 https://web.archive.org/web/20150402120702/http://www.geocities.com/railsthai/south.htm

ราชบุรี
ราชบุรี
หมวดหมู่:สิ่งก่อสร้างในอำเภอเมืองราชบุรี
ราชบุรี